Dječja kuća
<s>Dječja kuća centar kulture i umjetnosti za djecu grada Rijeke, smješten je u novo-renoviranoj zgradi takozvanom Art-kvartu.</s><s>Dječju kuću programski oblikuju gradske institucije Gradska knjižnica Rijeka, Gradsko kazalište lutaka Rijeka, Art-kino Croatia i Muzej moderne i suvremene umjetnosti Rijeka.</s><s>Nastala je prenamjenom objekta sušionice i skladišta duhana u bivšem industrijskom kompleksu “Benčić” i otvorena početkom 2021. godine.</s>

<s>Povijest 
Objekt u kojem se nalazi Dječja kuća izgrađen je krajem 19. stoljeća kao dio tadašnje “Kraljevske ugarske tvornice duhana” na mjestu dviju starijih građevina.</s><s>Njena specifičnost je izgradnja od pune crvene opeke čime se izdvaja od ostalih objekata.</s>

<s>Nakon Drugog svjetskog rata ciglena zgrada postaje dio novoosnovane Tvornice brodskih motora “Rikard Benčić”.</s><s>Propašću tvornice 1990.-ih godina građevina je napuštena te dolazi do propadanja interijera i urušavanja katova.</s><s>Prostor oko zgrade korišten je kao javno parkiralište.</s>

<s>Njena arhitektonsko-povijesna vrijednost leži u tome što predstavlja primjer industrijske arhitekture kraja 19. stoljeća i tadašnje tipologije skladišnih građevina te je kao takva morala biti sačuvana u svakom budućem revitalizacijskom procesu uz stvaranje uvjeta za nove funkcije.</s>

<s>Godine 2014. kreiran je koncept obnove objekta kao mjesta za kulturu, umjetnosti i pedagoški rad s djecom u kontekstu neformalnog obrazovanja.</s>

<s>Izvedba je napravljena prema projektu arhitekta Saše Randića, a proveo ju je ING-GRAD d.o.o izabran po provedenoj javnoj nabavi.</s><s>Građevinski radovi počeli su u veljači 2019. godine, a izvedba je dovršena u veljači 2021. godine kada se Dječja kuća predaje na korištenje korisnicima.</s><s>Opremljena je uglavnom hrvatskim dizajnerskim proizvodima i namještajem tvrtke Prostoria, te za građane otvorena 26. ožujka 2021. godine.</s>

<s>Koncept 
 Dječja kuća integrira pedagoški dio rada s djecom gardskih institucija: Gradske knjižnice Rijeka, Art-kina, Gradskog kazališta lutaka Rijeka i Muzeja moderne i suvremene umjetnosti, ustanova u kulturi, koje su u Dječjoj kući.</s><s>Osnovni princip rada jest sinergija programa namijenjenih djeci i multidisciplinarnost pristupa.</s>

<s>U Dječjoj kući djeluje dječji odjel Gradske knjižnica Rijeka - Stribor, na 450 četvornih metara, s 32 tisuće knjiga, slikovnica i stripova, ali i 3D printera.</s><s>Kreirana je i posebna kino dvorana za djecu kao prva u Hrvatskoj, ali i dva studija za produkciju Art kina.</s>

<s>Manifestacije i projekti 
Partneri Dječje kuće oblikuju specifične projekte i manifestacije za djecu i roditelje poput Tjedna dobre dječje knjige, časopisa za djecu Brickzine i festivala Tobogan.</s>

<s>Izvori</s>

<s>Vanjske poveznice 
 Službene mrežne stranice</s>

<s>Građevine u Rijeci
Kultura u Rijeci
Dječja književnost</s>

